Экуменізм — гэта ня толькі жэсты і словы, але рэальная еднасьць, якая расьце дзень за днём у жывой сулучнасьці з Госпадам Ісусам, у веры, у Тайне Хросту. Сьвяты Айцец выказаў жаданьне паскорыць надыход поўнай і бачнай еднасьці пры алтары Госпада. Гэты шлях, як і само жыцьцё — заўважыў Сьвяты Айцец — не заўсёды лёгкі і просты, але мы на ім не самотныя: нас суправаджае Бог і шматлікія сьвятыя і мучанікі, якія ўжо знаходзяцца ў поўнай еднасьці. Сярод іх — сьвятыя апосталы Пётра і Марк, якія сваім прыкладам вучаць вернікаў жыць у сапраўднай радасьці пазнаньня Ісуса. Разам мы пакліканыя штодня сьведчыць пра Хрыста, несьці нашую веру ў сьвет, прамаўляючы мовай бескарысьлівай любові, каб сьвет спазнаў збаўленьне: тады Сьвяты Дух адкрые перад намі шлях да правідэнцыйнай еднасьці. І на гэтым шляху, адзначыў Папа, нашыя Цэрквы ўжо робяць канкрэтныя крокі праз сустрэчы і сумесныя ініцыятывы.